Lav et referat af nedenstående tekst:

Tekst:
En 74-årig mand er rystet, men har det efter omstændighederne godt efter at han mandag morgen ved fem-tiden blev udsat for et røveri i sit hjem på Nysum Byvej i Nysum ved Nørager. Den 74-årige, der er gangbesværet, blev vækket i sin seng ved at dynen blev hevet af ham. Manden greb derefter ud efter sin krykke og slog ud efter gerningsmanden. Han kvitterede ved at sprøjte peberspray mod den ældre mand. - Den ældre mand nåede dog at se, at gerningsmanden kiggede i hans tøj. Og herfra stjal gerningsmanden en pung med et større kontant pengebeløb, udtaler politikommissær Preben Møller fra Nordjyllands Politi i en pressemeddelelse. Efterfølgende forsvandt gerningsmanden fra stedet i ukendt retning. Han havde forinden skaffet sig adgang til hjemmet ved at bryde et vindue op. Nordjyllands Politi håber at offentligheden kan være med til at opklare sagen, og specielt personer, der har været i området omkring Nysum Byvej mellem 05.00 og 05.30 må meget gerne kontakte Nordjyllands Politi. Signalementet af gerningsmanden er sparsomt, men den 74-årige har kunnet beskrive ham som en mand på 180-185 centimeter. Han var iklædt mørkt tøj og bar maske med hul til øjnene. - Der blev ikke sagt noget under røveriet, og vi har ingen oplysninger om, hvilket transportmiddel gerningsmanden anvendte, tilføjer politikommissær Preben Møller. Vidner kan henvende sig til kriminalassistent Tommy Sørensen ved Lokalpolitiet i Hobro på 72581108.

Referat:
En ukendt gerningsmand overfaldt mandag morgen en 74-årig mand med peberspray i mandens hjem i Nysum.